Babelscape/SREDFM huggingface dataset:
Ανδρέας Ποταμιάνος

Ο Ανδρέας Ποταμιάνος (1933) είναι Έλληνας εφοπλιστής. Υπήρξε πρόεδρος του Συνδέσμου Επιχειρήσεων Επιβατηγού Ναυτιλίας, του Ελληνοκινεζικού Συνδέσμου, των Special Olympics Ελλάδας και του Ναυτικού Ομίλου Ελλάδας, καθώς και μέλος του Διοικητικού Συμβουλίου της Εθνικής Τράπεζας της Ελλάδος και του Ελληνικού Ερυθρού Σταυρού.

Ωστόσο, είναι κυρίως γνωστός για τον κρίσιμο ρόλο του στο Κυπριακό, και την στενή φιλία και συνεργασία του με τρεις πρωταγωνιστές της ελληνικής πολιτικής ζωής (οι οποίοι μεταξύ τους είχαν πολύ δύσκολες σχέσεις), τον πρωθυπουργό Ανδρέα Παπανδρέου, τον στρατηγό Γεώργιο Γρίβα και τον εκδότη Χρήστο Λαμπράκη.
Χοακίν Κρέσπο

Ο Χοακίν Σιμφοριάνο δε Χεσούς Κρέσπο Τόρες ("Joaquín Sinforiano de Jesús Crespo Torres", 22 Αυγούστου 1841 – 16 Απριλίου 1898) ήταν Βενεζουελάνος πολιτικός και στρατιωτικός, που διετέλεσε Πρόεδρος της Βενεζουέλας δύο φορές, από το 1884 έως το 1886 και από το 1892 έως το 1898.

Ο Κρέσπο ανήκε στο «Μέγα Φιλελεύθερο Κόμμα της Βενεζουέλας». Το σημαντικότερο γεγονός της προεδρίας του στάθηκε η Βενεζουελανή κρίση του 1895, δηλαδή η κορύφωση της μακρόχρονης διενέξεως της χώρας με τη Μεγάλη Βρετανία σχετικώς με την κυριαρχία του εδάφους της Γκουαγιάνα Εσεκίβα, την οποία οι Βρετανοί διεκδικούσαν ως μέρος της αποικίας τους της Βρετανικής Γουιάνας. Κύρια αιτία της αντιδικίας ήταν η ύπαρξη χρυσωρυχείων στην επίμαχη περιοχή. Ο Κρέσπο εξασφάλισε την υποστήριξη των ΗΠΑ με την παραπομπή του θέματος σε διεθνή επιτροπή διαιτησίας, της οποίας η απόφαση εκδόθηκε μετά τον θανατό του.

Το 1897 ο Κρέσπο δεν έθεσε υποψηφιότητα για τρίτη προεδρική θητεία, παρά υποστήριξε τον υποψήφιο Ιγκνάθιο Ανδράδε κατά του Χοσέ Μανουέλ Χερνάντεθ. Ο Ανδράδε κέρδισε τις εκλογές και ανέλαβε την προεδρία στις 28 Φεβρουαρίου 1898, αλλά ο Χερνάντεθ δεν δέχθηκε το αποτέλεσμα ως προϊόν νοθείας και, ως στρατηγός που ήταν, κατέφυγε στην ένοπλη ανταρσία. Ηττήθηκε γρήγορα, όμως ο πολιτικός αναβρασμός και οι αψιμαχίες που προκάλεσε κράτησαν για καιρό. Ο Κρέσπο, που παρέμενε υποστηρικτής του νέου προέδρου ως στρατιωτικός, σκοτώθηκε σε μάχη με δυνάμεις του στρατηγού Χερνάντεθ στη Μάτα Καρμελέρα, σε ηλικία 56 ετών.

Ο Χοακίν Κρέσπο ήταν έγγαμος. Συζυγός του από τις 18 Σεπτεμβρίου 1864 ήταν η Χαθίντα Παρέχο (Jacinta Parejo, 1845-1914). Σε ταραχές στη Βενεζουέλα το 2018 ο τάφος του ζεύγους λεηλατήθηκε από βανδάλους, που άφησαν τα οστά εκτεθειμένα.
Ηλίας Χατζηπαυλής

Ο Ηλίας Χατζηπαυλής (γεννήθηκε στις 24 Μαΐου 1949 στο Μικρολίμανο) είναι Έλληνας ιστιοπλόος. Κέρδισε ένα ασημένιο μετάλλιο στη "κατηγορία Φιν" στους Θερινούς Ολυμπιακούς Αγώνες του 1972 στο Μόναχο. Συμμετείχε σε τέσσερις Ολυμπιάδες από το 1972 έως το 1988, αυτούς του 1972, 1980, 1984 και 1988. Το 1980, 1984 και 1988 τερμάτισε 10ος, 6ος και 12ος αντίστοιχα.

Ξεκίνησε το 1965 με την κωπηλασία στον ΝΑΣ για να περάσει στην ιστιοπλοΐα και στην κατηγορία Φιν. Το 1969 πήρε μεταγραφή στον Ολυμπιακό και ήταν πρωταθλητής Ελλάδος στα Φιν για πρώτη φορά το 1970 και την ίδια χρονιά εκπροσώπησε τα ελληνικά χρώματα στο Βαλκανικό πρωτάθλημα. Ήταν σημαιοφόρος της ελληνικής ολυμπιακής ομάδας στην τελετή έναρξης των Ολυμπιακών αγώνων της Μόσχας το 1980.

Εκτός τα ολυμπιακά του μετάλλια ήταν επίσης 3ος στο Ευρωπαϊκό του 1974 στα Φιν, 3ος στο Παγκόσμιο του 1981 στην κατηγορία Σταρ, σε Μεσογειακούς αγώνες έχει ένα χάλκινο και δύο ασημένια μετάλλια στα Φιν.
Χιούγκο Μπενιόφ

Ο Βίκτορ Χιούγκο Μπενιόφ ("Victor Hugo Benioff", 14 Σεπτεμβρίου 1899 – 29 Φεβρουαρίου 1968) ήταν Αμερικανός σεισμολόγος, καθηγητής στο Τεχνολογικό Ινστιτούτο της Καλιφόρνια («Καλτέκ»), γνωστός για το έργο του στη χαρτογράφηση των εστιών σεισμών μεγάλου εστιακού βάθους στον Ειρηνικό Ωκεανό.

thumb|Ο σεισμογράφος υψίσυχνων κυμάτων που εφεύρε ο Μπενιόφ.
Ο Μπενιόφ γεννήθηκε στο Λος Άντζελες. Ο πατέρας του ήταν μετανάστης από τη Ρωσία και η μητέρα του από τη Σουηδία, αμφότεροι Εβραίοι. Μετά την αποφοίτησή του από το Κολέγιο Πομόνα το 1921, ο Μπενιόφ επεδίωξε αρχικώς να γίνει αστρονόμος και εργάσθηκε για λίγο καιρό στο Αστεροσκοπείο του όρους Γουίλσον, αλλά μη αντέχοντας το ξενύχτι, στράφηκε γρήγορα στη σεισμολογία. Εντάχθηκε στο προσωπικό του Σεισμολογικού Εργαστηρίου του Καλτέκ το 1924 και πήρε το διδακτορικό του από εκεί το 1935.

Ο Μπενιόφ επέδειξε ιδιοφυΐα στη σχεδίαση σεισμολογικών οργάνων. Από τα πρώτα του σχέδια, που υλοποιήθηκε το 1932, ήταν ο «σεισμογράφος του Benioff», χρησιμοποιούμενος σήμερα σε κάθε χώρα της Γης. Εξίσου ονομαστό είναι το τασιόμετρο του Benioff, που καταγράφει το «τέντωμα» της γήινης επιφάνειας. Από τα τελευταία του επιτεύγματα ήταν was a refined version of the old Benioff seismometer which has given seismologists more knowledge about the cause of very deep earthquakes.

Ο Μπενιόφ αντιλήφθηκε ότι εστίες σεισμών βρίσκονται βαθύτερα κάτω από την εφιππεύουσα τεκτονική πλάκα, απομακρυνόμενες από την ωκεάνια τάφρο, σε μία ζώνη καταβύθισης. Συνειδητοποίησε ότι αυτή η κεκλιμένη διάταξη σεισμικών εστιών υποδεικνύει τη θέση του βυθισμένου τμήματος της πλάκας. Αυτή η διάταξη εστιών σεισμών είναι γνωστή σήμερα ως Ζώνη Μπενιόφ-Γουαντάτι (Wadati-Benioff zone).

Από τις αρχές της δεκαετίας του 1930 ο Μπενιόφ σχεδίασε και ηλεκτρικά μουσικά όργανα: ένα πιάνο, ένα βιολί και ένα βιολοντσέλο. Συνέχισε να αναπτύσσει αυτά τα όργανα για το υπόλοιπο της ζωής του, συνεργαζόμενος για περισσότερο από δύο δεκαετίες με την πιανίστρια Ρόζαλυν Τιούρεκ.

Το 1958 ο Μπενιόφ εκλέχθηκε εταίρος της Αμερικανικής Ακαδημίας Τεχνών και Επιστημών.
Χάμφρι Ντέιβι

Ο Σερ Χάμφρι Ντέιβι, 1ος Βαρόνος (17 Δεκεμβρίου 1778 - 29 Μαΐου 1829) ήταν Κορνουαλλός χημικός και εφευρέτης, ο οποίος είναι γνωστός σήμερα για την απομόνωση, για πρώτη φορά, με τη χρήση ηλεκτρισμού, μιας σειράς χημικών στοιχείων: κάλιο και νάτριο το 1807 και ασβέστιο, βάριο, μαγνήσιο και βόριο τον επόμενο χρόνο, καθώς και την ανακάλυψη της στοιχειακής φύσης του χλωρίου και ιωδίου. Επίσης μελέτησε τις δυνάμεις που εμπλέκονται σε αυτούς τους διαχωρισμούς, επινοώντας το νέο πεδίο της ηλεκτροχημείας.

Ο Μπερζέλιους τον χαρακτήρισε για τη Μπεϊκεριανή Διάλεξή του, με τίτλο "Περί μερικών χημικών ενεργειών του ηλεκτρισμού," ως «ένα από τα καλύτερα άτομα που έχουν εμπλουτίσει ποτέ τη θεωρία της χημείας». Ήταν Βαρονέτος, Πρόεδρος της Βασιλικής Εταιρείας (PRS), Μέλος της Βασιλικής Ιρλανδικής Ακαδημίας (MRIA) και Εταίρος της Γεωλογικής Εταιρείας (FGS). Έχει επίσης εφεύρει τη λάμπα του Ντέιβι και μια πολύ πρώιμη μορφή λαμπτήρα πυρακτώσεως.

Αστειευόταν ότι ο βοηθός του Μάικλ Φαραντέι ήταν η μεγαλύτερη του ανακάλυψη.
Γιε Λουίν

Ο Γιε Λουίν είναι ο δήμαρχος της δεύτερης μεγαλύτερης πόλης της Μιανμάρ, της Μανταλέι. Διορίστηκε δήμαρχος και πρόεδρος της επιτροπής ανάπτυξης της πόλης στις 5 Απριλίου 2016. Ο Λουίν στο παρελθόν ήταν επίτιμος καθηγητής στο Πανεπιστήμιο της Ιατρικής του Μανταλέι.

Το Μάιο του 2016, δημιούργησε δημόσια διαμάχη γύρω από την αναβάθμιση ενός δρόμου στο Μανταλέι στον οποίο κοντά έχει μια ιδιωτική κλινική.
Ναζλί Καγκλά Ντονερτάς

Η Ναζλί Καγκλά Ντονερτάς (γενν. 1 Μαρτίου 1991 στην Κωνσταντινούπολη) είναι Τουρκάλα αθλήτρια της ιστιοπλοΐας. Σπουδάζει επίσης αρχιτεκτονική στο Πανεπιστήμιο Οκάν στην Κωνσταντινούπολης.

Συμμετείχε στους Θερινούς Ολυμπιακούς Αγώνες 2012, στην κατηγορία Laser Radial.
Πέτρος Ρουτζιέρης

Ο Πέτρος Ρουτζιέρης (γενν. Ρόδος, 4 Ιανουαρίου 1973) είναι Έλληνας βετεράνος ποδοσφαιριστής που αγωνιζόταν στη θέση του αμυντικού και νυν προπονητής ποδοσφαίρου. Σαν ποδοσφαιριστής αγωνίστηκε σε όλες τις Εθνικές κατηγορίες. Από τον Οκτώβριο του 2018 αποτελεί τεχνικός του Διαγόρα Ρόδου.
Τζέιμς Φένιμορ Κούπερ

Ο Τζέιμς Φένιμορ Κούπερ ("James Fenimore Cooper", 15 Σεπτεμβρίου 1789 - 14 Σεπτεμβρίου 1851) ήταν Αμερικανός συγγραφέας του πρώτου μισού του 19ου αιώνα. Τα ιστορικά του μυθιστορήματα διαγράφουν μια εικόνα της μεθοριακής και αμερικανικής ινδιάνικης ζωής που δημιούργησαν μια μοναδική μορφή Αμερικανικής λογοτεχνίας. Έζησε το μεγαλύτερο μέρος της ζωής του στο Κούπερσταουν της Νέας Υόρκης, το οποίο ίδρυσε ο πατέρας του Ουίλιαμ σε γη που κατείχε. Ο Κούπερ ήταν μέλος της Επισκοπικής Εκκλησίας και συνέβαλε γενναιόδωρα σε αυτή. Παρακολούθησε το Πανεπιστήμιο Γέιλ για τρία χρόνια, όπου ήταν μέλος της Λινοσιακής Εταιρείας.

Ο Κούπερ υπηρέτησε στο Πολεμικό Ναυτικό των ΗΠΑ ως ανθυπασπιστής, κάτι που επηρέασε σε μεγάλο βαθμό πολλά από τα μυθιστορήματά του και άλλα κείμενα. Το μυθιστόρημα που ξεκίνησε την καριέρα του ήταν "Ο κατάσκοπος", μια ιστορία σε ένα αντικατασκοπικό περιβάλλον κατά τη διάρκεια της Αμερικανικής Επανάστασης και δημοσιεύτηκε το 1821. Έγραψε επίσης πολυάριθμες ναυτικές ιστορίες και τα πιο γνωστά έργα του είναι πέντε ιστορικά μυθιστορήματα της συνοριακής περιόδου γνωστά ως «Leatherstocking Tales». Τα έργα του Κούπερ για το Πολεμικό Ναυτικό των ΗΠΑ ήταν ευπρόσδεκτα μεταξύ ναυτικών ιστορικών, αλλά μερικές φορές επικρίθηκαν από τους συγχρόνους του. Μεταξύ των πιο διάσημων έργων του είναι το ρομαντικό μυθιστόρημα "Ο τελευταίος των Μοϊκανών" που θεωρείται ως το αριστούργημά του (αν και χλευάστηκε ανελέητα από τον Μαρκ Τουαίην).
Κρεατομηχανή

μικρογραφία|300x300εσ|Αποσυρναμολογημένη κρεατομηχανή
μικρογραφία|Κρεατομηχανή επί το έργον
Παρασκευή [[Λουκάνικο|λουκάνικου]] με την χρήση κρεατομηχανής
Η κρεατομηχανή είναι συσκευή κουζίνας για κοπή/άλεση κρέατος / ή ανάμιξη ακατέργαστου ή μαγειρεμένου κρέατος, ψαριών, λαχανικών ή παρόμοιων τροφίμων. Για παράδειγμα αντικαθιστά εργαλεία όπως το μαχαίρι, το οποίο χρησιμοποιείται επίσης για την παραγωγή κιμά, γέμιση κλπ. Ο παραγωγός βάζει το κιμά σε χωνί που τοποθετείται στην κορυφή του μύλου. Από εκεί το υλικό πηγαίνει σε έναν οριζόντιο μεταφορέα, ο οποίος μπορεί να τροφοδοτείται με τροχό χειρός ή ηλεκτρικό μοτέρ, που τσακίζει και εν μέρει αναμειγνύει το φαγητό. Στο τέλος του κοχλία, ο μεταφορέας διαθέτει ένα μαχαίρι εγκατεστημένο ακριβώς μπροστά από την σταθερή πλάκα οπής. Στο άνοιγμα αυτό ο κιμάς βγαίνει από τη μηχανή. Η λεπτότητα του κρέατος εξαρτάται από το μέγεθος των οπών της πλάκας.

Αλλάζοντας την πλάκα της τρύπας, με την κρεατομηχανή μπορούν επίσης να παραχθούν περιβλήματα λουκάνικου και κομμάτια ψωμιού.
Όλη η Αλήθεια για τα Παιδιά του '78

To Όλη η Αλήθεια για τα Παιδιά του '78 είναι ο τρίτος επίσημος δίσκος του μουσικού συγκροτήματος Κόρε. Ύδρο. από την Κέρκυρα. Κυκλοφόρησε τον Απρίλιο του 2009 σε CD από την Capitol/EMI και τον Ιούλιο του ίδιου έτους σε συλλεκτικό διπλό LP από την ανεξάρτητη Inner Ear, διευρύνοντας την καλλιτεχνική επιτυχία και καταξίωση που είχε γνωρίσει το συγκρότημα με τον προηγούμενο δίσκο του "Φτηνή Ποπ για την Ελίτ".
Εγνατία Οδός Α.Ε.

μικρογραφία|150x150εσ|Το λογότυπο της Εγνατίας Οδού Α.Ε.
Η Εγνατία Οδός Α.Ε. είναι εταιρεία κατασκευής έργων. Έχει αναλάβει την κατασκευή, συντήρηση και αναβάθμιση του ομώνυμου αυτοκινητοδρόμου Εγνατία Οδός καθώς και πολυάριθμων κάθετων αξόνων.
Έντουαρντ Μπούλβερ-Λύττον

Ο Έντουαρντ Μπούλβερ-Λύττον, 1ος Βαρώνος Λύττον ("Edward Bulwer-Lytton", 25 Μαΐου 1803 - 18 Ιανουαρίου 1873) ήταν Άγγλος μυθιστοριογράφος, ποιητής, θεατρικός συγγραφέας και πολιτικός. Υπηρέτησε ως βουλευτής των Ουίγων από το 1831 ως το 1841 και Συντηρητικός βουλευτής από το 1851 έως το 1866. Ήταν Υπουργός Αποικιών από τον Ιούνιο του 1858 έως τον Ιούνιο του 1859, και κατά τη διάρκεια της θητείας του επέλεξε τον Ρίτσαρντ Κλέμεν Μούντι ως ιδρυτή της Βρετανικής Κολομβίας. Στον Μπούλβερ-Λύττον προσφέρθηκε η βασιλεία της Ελλάδας το 1862, μετά την παραίτηση του βασιλιά Όθωνα, αλλά την απέρριψε. Έγινε ο Βαρώνος Λύττον του Νέμπουορθ στη Βρετανική αριστοκρατία το 1862.

Ο Μπούλβερ-Λύττον ήταν ο πατέρας του πολιτικού Ρόμπερτ Μπούλβερ-Λύττον, πρώτου κόμη του Λύττον, ο οποίος διετέλεσε Γενικός Κυβερνήτης της Ινδίας και Βρετανός Πρέσβης στη Γαλλία, και συνέθεσε ποίηση υπό το ψευδώνυμο Owen Meredith.

Τα λογοτεχνικά έργα του Μπούλβερ-Λύττον ήταν πολύ δημοφιλή και τα μυθιστορήματά του το απέφεραν μεγάλη περιουσία. Έχει εφεύρει τις φράσεις «ο μεγάλος άπλυτος», «η επιδίωξη του παντοδύναμου δολαρίου », «η πένα είναι ισχυρότερη από το σπαθί» και «ο κάτοικος στο κατώφλι». Έπειτα ήρθε μια απότομη πτώση της λογοτεχνικής φήμης του, έτσι ώστε να είναι γνωστός για λίγα περισσότερα από την πολύ παρωδημένη γραμμή ανοίγματος «Ήταν μια σκοτεινή και θυελλώδης νύχτα…», τις πρώτες λέξεις του μυθιστορήματός του "Paul Clifford" (1830). Ο σαρδωνικός Διαγωνισμός Μυθοπλασίας Μπούλβερ-Λύττον επιχειρεί να βρει την "αρχική πρόταση του χειρότερου όλων των πιθανών μυθιστορημάτων".
Αυγουστίνος Μπέα

O Αυγουστίνος Μπέα (Augustin Bea, 1881-1968) υπήρξε βιβλικός θεολόγος, καρδινάλιος της Ρωμαιοκαθολικής Εκκλησίας και πρώτος πρόεδρος της συστημένης από τον Πάπα Ιωάννη ΚΓ' Γραμματείας για την δρομολόγηση της ενότητας των Χριστιανών.
ΟΥΕΦΑ Γιουρόπα Κόνφερενς Λιγκ

Το ΟΥΕΦΑ Γιουρόπα Κόνφερενς Λιγκ θα αποτελέσει ετήσια διασυλλογική ποδοσφαιρική διοργάνωση της ΟΥΕΦΑ, η οποία θα ξεκινήσει το 2021. Οι ομάδες θα προκρίνονται στη διοργάνωση με βάση την επίδοση τους στα εθνικά πρωταθλήματα και κύπελλα. Θα είναι η τρίτη σημαντικότερη διασυλλογική διοργάνωση στην Ευρώπη μετά το ΟΥΕΦΑ Τσάμπιονς Λιγκ και το ΟΥΕΦΑ Γιουρόπα Λιγκ. Η αρχική (προσωρινή) ονομασία που δόθηκε στην μελλοντική διοργάνωση ήταν "ΟΥΕΦΑ Γιουρόπα Λιγκ 2". Η επίσημη και οριστική ονομασία (ΟΥΕΦΑ Γιουρόπα Κόνφερενς Λιγκ) ανακοινώθηκε στις 24 Σεπτεμβρίου 2019.

Σύμφωνα με τον προγραμματισμό της ΟΥΕΦΑ, η διοργάνωση θα ξεκινήσει από την περίοδο 2021-22 και θα αποτελεί ένα χαμηλότερο επίπεδο του ΟΥΕΦΑ Γιουρόπα Λιγκ του οποίου οι ομάδες θα μειωθούν σε 32 στη φάση των ομίλων. Στη διοργάνωση θα δωθεί ευκαιρία να συμμετέχουν ομάδες από τις ομοσπονδίες μέλη της ΟΥΕΦΑ με χαμηλή βαθμολογία στην κατάταξη της ΟΥΕΦΑ. Από την Ελλάδα για την σεζόν 2021-2022 θα υπάρχουν 3 ομάδες που θα εκπροσωπήσουν τη χώρα μας. Συγκεκριμένα οι ομάδες που θα τερματίσουν στην δεύτερη, στην τρίτη και στην τέταρτη θέση (δεύτερος προκριματικός γύρος).

Θα ξεκινήσει 8 Ιουλίου 2021.
Μυός Όρμος

Ο Μυός Όρμος "(όρμος μυδιών)" ήταν λιμάνι της Ερυθράς Θάλασσας που κατασκευάστηκε από τους Πτολεμαίους γύρω στον 3ο αιώνα π.Χ. Μετά από ανασκαφές που πραγματοποιήθηκαν πρόσφατα από τον David Peacock και την Lucy Blue του Πανεπιστημίου του Σαουθάμπτον, υπολογίζεται ότι βρισκόταν στην σημερινή Quseir al-Quadim (παλιά Quseir), οκτώ χιλιόμετρα βόρεια της σύγχρονης πόλης της Αλ Κουσαΐρ στην Αίγυπτο.
Γιαχία Χαν

Ο Αγκά Μουχαμάντ Γιαχία Χαν (ούρντου: آغا محمد یحییٰ خان‬‎, 4 Φεβρουαρίου 1917 – 10 Αυγούστου 1980), γνωστός ως Γιαχία Χαν, ήταν ο τρίτος Πρόεδρος του Πακιστάν, ο οποίος υπηρετούσε σε αυτή τη θέση από τις 25 Μαρτίου 1969 μέχρι την παράδοση της προεδρίας του τον Δεκέμβριο του 1971.

Αφού συμμετείχε στο Μεσογειακό θέατρο του Β΄ Παγκοσμίου Πολέμου για λογαριασμό του Βρετανικού Ινδικού Στρατού της Μεγάλης Βρετανίας, επέλεξε πακιστανική ιθαγένεια και εντάχθηκε στο στρατό του μετά την διχοτόμηση της Ινδίας το 1947 από το Ηνωμένο Βασίλειο. Βοήθησε στην εκτέλεση της μυστικής διείσδυσης στο Ινδικό Κασμίρ πυροδοτώντας πόλεμο με την Ινδία το 1965. Αφού διορίστηκε αμφιλεγόμενα για να αναλάβει την στρατιωτική διοίκηση, ο Γιαχία Χαν ανέλαβε την προεδρία και επέβαλε στρατιωτικό νόμο αναστέλλοντας το σύνταγμα το 1969. Διεξήγαγε τις πρώτες εθνικές εκλογές το 1970 και καθυστέρησε τη μετάβαση εξουσίας στον Σέιχ Μουτζιμπούρ Ραχμάν, προκαλώντας αναστάτωση στο Ανατολικό Πακιστάν. Επίσης, εξουσιοδότησε τις αρχές του Ανατολικού Πακιστάν να καταστείλλουν βίαια την εξέγερση στην οποία εκατοντάδες χιλιάδες έως περίπου 3.000.000 άτομα σκοτώθηκαν σε αυτό που σήμερα θεωρείται ευρέως ως γενοκτονία του Μπαγκλαντές.

Το Πακιστάν υπέστη αποφασιστική ήττα στον απελευθερωτικό πόλεμο του Μπαγκλαντές το 1971, με αποτέλεσμα τη διάλυση της Ανατολικής Διοίκησης και την απόσχιση του Ανατολικού Πακιστάν ως Μπαγκλαντές. Έτσι η κυβέρνηση του Γιαχία Χαν θεωρείται ευρέως ως η κύρια αιτία της διάλυσης της ενότητας του Πακιστάν. Μετά από αυτά τα γεγονότα, παρέδωσε την ηγεσία της χώρας στον Ζουλφικάρ Αλί Μπούτο και παραιτήθηκε από τη διοίκηση του στρατού. Αργότερα του αφαιρέθηκαν τα παράσημα και τέθηκε σε κατοίκον περιορισμό για το μεγαλύτερο μέρος της δεκαετίας του 1970.

Αφού απελευθερώθηκε από τους περιορισμούς αυτούς το 1977, πέθανε στο Ραβαλπίντι το 1980. Οι περισσότεροι Πακιστανοί ιστορικοί τον αντιλαμβάνονται με αρνητική άποψη και θεωρείται ως ένας από τους λιγότερο επιτυχημένους ηγέτες της χώρας.
Ανδρέας Γκίζι

Ο Ανδρέας Γκίζι (Ιταλικά : "Andrea Ghisi", πέθανε στις 19 Μαρτίου 1277) Βενετός ευγενής από την Οικογένεια Γκίζι ήταν ο πρώτος κύριος της Τήνου και της Μυκόνου.
Μαρμαρική

Η Μαρμαρική κατά την αρχαία ελληνορωμαϊκή γεωγραφία ήταν παραλιακή περιοχή της αρχαίας Λιβύης μεταξύ Κυρηναϊκής και Αιγύπτου. Αντιστοιχούσε στην σημερινή περιοχή των συνόρων Αιγύπτου και Λιβύης. Περιελάμβανε τις πόλεις Μπόμπα (αρχαία Φθία), Τίμιμι (Πάλιουρος), Τομπρούκ (Αντίπυργος), Ακρόμα (Γωνία), Μπαρντία, Αλ-Σαλούμ και Σίντι Μπαράνι (αρχαία Ζύγρα). Τα νότια σύνορα της Μαρμαρικής περιελάμβαναν και την 'Οαση της Σίβας που εκείνη την εποχή ήταν γνωστή για το ιερό του αιγυπτιακού θεού Άμωνος. Το ανατολικό κομμάτι της Μαρμαρικής, που θεωρούνταν από μερικούς γεωγράφους ως ξεχωριστό τμήμα μεταξύ Μαρμαρικής και Αιγύπτου, ήταν γνωστό ως "Λιβύης Νόμος". Στην ύστερη αρχαιότητα, η Μαρμαρική ήταν γνωστή ως Κάτω Λιβύη ενώ η Κυρηναϊκή ως Άνω Λιβύη.

*Leonhard Schmitz, "A manual of ancient geography", Blanchard and Lea, 1857, 383-384.
Φακούντο Ολέζα

Ο Φακούντο Ολέζα (γενν. 30 Αυγούστου 1994) είναι Αργεντινός αθλητής της ιστιοπλοΐας. Κατέκτησε την 9η θέση στο αγώνισμα του φινν στους Θερινούς Ολυμπιακούς Αγώνες 2016.
Άλφρεντ Τάισοου

αριστερά|μικρογραφία|Ο Τάισοου νικά το αγώνισμα των 800 μέτρων.
Ο Άλφρεντ Τάισοου (21 Μαρτίου 1874 – 26 Οκτωβρίου 1901 στο Μπέρνλι) ήταν Άγγλος αθλητής του στίβου που κέρδισε το χρυσό μετάλλιο στα 800 μέτρα ανδρών στους Θερινούς Ολυμπιακούς Αγώνες 1900.
Ντουμπνά

Η Ντουμπνά (ρωσ. Дубна́) είναι πόλη στην Περιφέρεια Μόσχας, στην ευρωπαϊκή Ρωσία. Είναι μία από τις "ναουκογκράντ" (δηλαδή «πόλεις της επιστήμης») της χώρας, καθώς φιλοξενεί το κέντρο ερευνών σωματιδιακής και πυρηνικής φυσικής της πρώην ΕΣΣΔ και της Ρωσίας, γνωστό σήμερα ως Κοινό Ινστιτούτο Πυρηνικών Ερευνών, ένα από τα μεγαλύτερα επιστημονικά κέντρα της χώρας. Η πόλη ιδρύθηκε στα μέσα του 20ού αιώνα και κατά την απογραφή του 2010 είχε 70.663 κατοίκους.
Βαρθολομαίος Α΄ Γκίζι

Ο Βαρθολομαίος Α΄ Γκίζι (Ιταλικά : "Bartolommeo Ghisi", πέθανε το 1303) Βενετός ευγενής μέλος της Οικογένειας Γκίζι ήταν δεύτερος κύριος της Τήνου και της Μυκόνου στην Λατινική Αυτοκρατορία (1277 - 1303). Ο Βαρθολομαίος Α΄ Γκίζι ήταν γιος και διάδοχος του Ανδρέα Γκίζι. Ο πατέρας του κατέκτησε τα νησιά με τον αδελφό του Ιερεμία Γκίζι (1207) και κυβέρνησε την Τήνο και την Μύκονο υπό την υψηλή κυριαρχία του Δούκα του Αιγαίου Μάρκου Σανούδου. Ο Βαρθολομαίος πέθανε υπέργηρος (1303), αφού καταγράφεται από το 1290 σαν "άνδρας μεγάλης ηλικίας"· τον διαδέχθηκε ο γιος του Γεώργιος Α΄ Γκίζι.
Οικογένεια Γκίζι

Η Οικογένεια Γκίζι ήταν επιφανής οικογένεια ευγενών από την Δημοκρατία της Βενετίας με καταγωγή από την Πάντοβα ή την Ακυληία, κυβέρνησε περίπου δυο αιώνες (13ος - 14ος αιώνας) πολλά νησιά του Αιγαίου ιδιαίτερα την Τήνο και την Μύκονο.
Αν Όλα Τέλειωναν Εδώ

To Αν Όλα Τέλειωναν Εδώ είναι η πρώτη επίσημη κυκλοφορία των Κόρε. Ύδρο., ο πρώτος δίσκος του συγκροτήματος μετά την προσχώρηση του Αλέξανδρου Μακρή. Ηχογραφημένος το 2002 στον προσωπικό του υποτυπωδώς στουντιακό χώρο στην Κέρκυρα, καθώς και σε μέρη όπως ωδεία, μικρές συναυλιακές αίθουσες και θέατρα, ο δίσκος κυκλοφόρησε τον Μάρτιο του 2003 από την ανεξάρτητη εταιρεία Wipe Out Records και αντιμετωπίστηκε ως μια "μεγάλη έκπληξη" "από το πουθενά" από τη συντριπτική μερίδα του εγχώριου μουσικού τύπου.

Το άλμπουμ επανακυκλοφόρησε στις 29 Μαρτίου 2021, σε επετειακή επανέκδοση σε διπλό βινύλιο, από την Inner Ear.
Ηρακλής Ελευσίνας

Ο Ηρακλής Ελευσίνας είναι ποδοσφαιρικός σύλλογος με έδρα την Ελευσίνα. Επίσημο έτος ίδρυσης του συλλόγου είναι το 1928, χρώματα του συλλόγου το πράσινο και το λευκό και έμβλημά του το τριφύλλι. Ο σύλλογος ανήκει στην Ε.Π.Σ. Δυτικής Αττικής, αγωνιζόμενος στις διοργανώσεις της, ενώ παλαιότερα άνηκε στη δύναμη της Ε.Π.Σ. Πειραιά. Στο παρελθόν είχε αγωνιστεί στη Γ' και Δ' Εθνική κατηγορία. Έδρα του αποτελεί το Δημοτικό Στάδιο Ελευσίνας.
Απλές Ασκήσεις στον Υπαρξισμό

Οι Απλές Ασκήσεις στον Υπαρξισμό είναι ο τέταρτος και τελευταίος δίσκος των Κόρε. Ύδρο.. Ηχογραφημένος ζωντανά στο στούντιο του συγκροτήματος στην Κέρκυρα, με πυρήνα το δημιουργικό δίδυμο Δημητριάδη - Μακρή και τρεις νέους συνεργάτες τους, κυκλοφόρησε στις 29 Απριλίου του 2013 σε CD και τον Οκτώβριο του ίδιου έτους σε διπλό 10ιντσο LP από την Inner Ear. Ο δίσκος γνώρισε άμεσα μεγάλη καλλιτεχνική επιτυχία, με την εμφάνιση των Κόρε. Ύδρο. στο γεμάτο Gagarin 205, μερικές μέρες μετά την αρχική κυκλοφορία του (18 Μαΐου 2013), να κλείνει με εντυπωσιακό τρόπο έναν μεγάλο κύκλο για το συγκρότημα.
12 Τραγούδια από τις Κατακόμβες

Τα 12 Τραγούδια από τις Κατακόμβες αποτελούν τον πρώτο δίσκο του συγκροτήματος Τα Παιδιά της Παλαιότητας από την Κέρκυρα, διάδοχου σχήματος των Κόρε. Ύδρο.. Βασισμένος σε έναν κύκλο ανέκδοτων τραγουδιών του Π.Ε. Δημητριάδη από την εποχή των Κόρε. Ύδρο., ο δίσκος ηχογραφήθηκε με φορητό εξοπλισμό σε διάφορα σημεία της πόλης της Κέρκυρας και κυκλοφόρησε από την Inner Ear τον Ιούνιο του 2014.
Άντζελα Μελίλλο

Η Άντζελα Μελίλλο (ιταλικά: "Angela Melillo", γεννημένη στο Ρώμη στις 5 Μαΐου 1972) είναι Ιταλίδα ηθοποιός.
Μάρκος Σανούδος, κύριος της Γκρίφα

Ο Μάρκος Σανούδος, κύριος της Γκρίφα, μέλος του Οίκου των Σανούδων πήρε δώρο την ηγεμονία της Γκρίφα στην Άνδρο.
Ο Μάρκος Σανούδος ήταν δεύτερος γιος του Μάρκου Β΄ Σανούδου 3ου Δούκα του Αρχιπελάγους και μικρότερος αδελφός του Γουλιέλμου Α΄ Σανούδου 4ου Δούκα του Αρχιπελάγους.
Γιος του ήταν ο Γουλιέλμος Σανούδος, κύριος της Γκρίφα.
Μάνος Γαβράς

Ο Μάνος Γαβράς (Ηράκλειο, 9 Ιουλίου 1973) είναι Έλληνας ηθοποιός, παραγωγός, συγγραφέας και επιχειρηματίας.
Μαρί Κόλβιν

Η Μαρί Κατρίν Κόλβιν (Marie Catherine Colvin) (12 Ιανουαρίου 1956 - 22 Φεβρουαρίου 2012) ήταν Αμερικανίδα δημοσιογράφος που εργάστηκε ως πολεμική ανταποκρίτρια, για τη βρετανική εφημερίδα "The Sunday Times". Πέθανε καλύπτοντας την πολιορκία της Χομς στη Συρία.

Μετά τον θάνατό της, το Πανεπιστήμιο Στόνι Μπρουκ δημιούργησε το «Κέντρο Πολεμικών Ανταποκριτών Μαρί Κόλβιν» προς τιμήν της. Η οικογένειά της ίδρυσε επίσης το Ίδρυμα Memorial Marie Colvin μέσω του Κοινοτικού Ιδρύματος Long Island, το οποίο παρέχει δωρεές στο όνομα της Μαρίας προς τιμήν του ανθρωπιστισμού της. Τον Ιούλιο του 2016, δικηγόροι που εκπροσώπησαν την οικογένεια της Κόλβιν κατέθεσαν αστική αγωγή κατά της κυβέρνησης της Αραβικής Δημοκρατίας της Συρίας υποστηρίζοντας πως διέθεταν αποδείξεις ότι η συριακή κυβέρνηση διέταξε άμεσα τη δολοφονία της.
Assassin's Creed Odyssey

Το Assassin's Creed Odyssey είναι βιντεοπαιχνίδι δράσης ρόλων που αναπτύχθηκε από την Ubisoft Quebec και εκδόθηκε από την Ubisoft. Αποτελεί το ενδέκατο μέρος της ομώνυμης σειράς παιχνιδιών και διαδέχθηκε το παιχνίδι του 2017, "Assassin's Creed Origins". Η πλοκή του παιχνιδιού διαδραματίζεται στο έτος 431 π.Χ. κατά τη διάρκεια του Πελοποννησιακού Πολέμου μεταξύ Αθηνών και Σπάρτης. Οι παίκτες έχουν την ευκαιρία να διαλέξουν το φύλο του ή της μισθοφόρου, ο οποίος μάχεται και με τις δυο πλευρές καθώς προσπαθεί να επανενωθεί με την οικογένειά του και να ξεσκεπάσει μια κακοήθη σέκτα.

Το παιχνίδι κυκλοφόρησε παγκοσμίως για τις πλατφόρμες Microsoft Windows, PlayStation 4, Xbox One, και για το Nintendo Switch (μόνο στην Ιαπωνία) στις 5 Οκτωβρίου του 2018. Έλαβε καλές κριτικές για το open world, το οπτικό κομμάτι, τον τρόπο απεικόνισης της μάχης, την πλοκή και τους χαρακτήρες της, ενώ αντίθετα αρνητική κριτική για το grinding και τα microtransactions.
Βαρθολομαίος Γ΄ Γκίζι

O Βαρθολομαίος Γ΄ Γκίζι, (Ιταλικά: "Bartolommeo III Ghisi", πέθανε το 1384) μέλος του Οίκου των Γκίζι ήταν Λατίνος φεουδάρχης στην Φραγκοκρατούμενη Ελλάδα, Κύριος της Τήνου, της Μυκόνου και Τριτημόριος της Εύβοιας (1352 - 1384). Ο Βαρθολομαίος Γ΄ Γκίζι ήταν γιος και διάδοχος του Γεωργίου Β΄ Γκίζι και της Σιμόνας κόρης του Καταλανού Αλφόνσο Φαδρίκ Αφέντη των Σαλώνων. Την περίοδο (1352 - 1358) που ήταν ανήλικος κυβέρνησε υπό την κηδεμονία της μητέρας του Σιμόνας. Η Δημοκρατία της Βενετίας τον διόρισε μέλος του Υψηλού Κυβερνητικού Συμβουλίου, σε αντάλλαγμα ο τιτλούχος Λατίνος Αυτοκράτορας της Κωνσταντινούπολης Ιάκωβος των Μπω αγόρασε την υψηλή κυριότητα στην Εύβοια (1383).
Τρίπολις Λαρισαία

Η Τρίπολις Λαρισαία ήταν αρχαία πόλη στην Πελασγιώτιδα της Θεσσαλίας, στον Πηνειό ποταμό, που βρισκόταν περίπου 5 χλμ ανατολικά της Λάρισας.

Κατά τη διάρκεια του Τρίτου μακεδονικού Πολέμου, οι Ρωμαίοι, υπό τον Πόπλιο Λικίνιο κατασκήνωσαν εκεί κατά την προέλασή τους προς τη Λάρισα (171 π.Χ.).

Η θέση της θεωρείται ότι βρίσκεται κοντά στον Πλατύκαμπο.
Galanos Agricultural Secondary School

Το Galanos Agricultural Secondary School ή απλά το Galanos Secondary School (Σουαχίλι Shule a kilimo Sekondari ya Galanos), είναι ένα δευτεροβάθμιας επαγγελματικής εκπαίδευσης οικοτροφείο αρρένων στην Τάνγκα, Τανζανία.

Το "Galanos Agricultural Secondary School", είναι κληροδότημα από τον Έλληνα Μακεδόνα Χριστόδουλο Γαλάνο, ο οποίος είχε δημιουργήσει τεράστια περιουσία στην τότε Τανγκανίκα (σημερινή Τανζανία) και κτίστηκε αποκλειστικά από τους τόκους, αφήνοντας μέχρι και σήμερα, ανέπαφο το αρχικό κεφάλαιο του κληροδοτήματος.

Ο αριθμός μητρώου του "Galanos Agricultural Secondary School" είναι: "s0142".
Γουλιέλμος Σανούδος, κύριος της Γκρίφα

Ο Γουλιέλμος Σανούδος, κύριος της Γκρίφα ("Guglielmazzo Sanudo", πέθανε μεταξύ 1349 - 1362) κληρονομικός Κύριος της Γκρίφα ενος κληρονομικού φεουδαρχικού δώρου στην Άνδρο ήταν γιος και διάδοχος του Μάρκου Σανούδου, λόρδου της Γκρίφα.
Γιος του ήταν ο Νικόλαος Β΄ Σανούδος Σπετσαμπάντα επόμενος κύριος της Γκρίφα και δεύτερος σύζυγος της δεύτερης εξαδέλφης του Φιορέντσα Σανούντο. Με τον γάμο του ο Νικόλαος Σπετσαμπάντα έγινε 8ος Δούκας της Νάξου σαν βασιλικός σύζυγος της Φιορέντσας της 7ης Δούκισσας του Αρχιπελάγους.
Αϊκασιανό

Το Αϊκασιανό είναι συνοικία της Βόρειας Λευκωσίας στην Τουρκική Δημοκρατία Βορείου Κύπρου. Το έδαφος της συνοικίας ανήκει εκ του νόμου (de jure) στην Κυπριακή Δημοκρατία, σύμφωνα με την οποία η συνοικία ονομάζεται Άγιος Κασσιανός. Ωστόσο, μετά την τουρκική εισβολή του 1974, η συνοικία δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Ματία Καμπόνι

Ο Ματία Καμπόνι (γενν. 26 Απριλίου 1996) είναι Ιταλός αθλητής της ιστιοπλοΐας.

Συμμετείχε στους Θερινούς Ολυμπιακούς Αγώνες 2016 στο Ρίο ντε Τζανέιρο, στο αγώνισμα του RS:X.
Τζουζέπε Πρίνζι

Ο Τζουζέπε Πρίνζι (Giuseppe Prinzi) είναι Ιταλός κεραμίστας, ζωγράφος και γλύπτης, γεννημένος στις 31 Ιανουαρίου 1962 στη Μιστρέτα. Το έργο του επικεντρώνεται στην απεικόνιση της μορφής και στην ανάκτηση της γλώσσας της μεταφυσικής ζωγραφικής.

Αποφοίτησε από το Ινστιτούτο Τέχνης του Σάντο Στεφάνο ντι Καμάστρα το 1981 και παρακολούθησε τα αντίστοιχα μαθήματα Καλών Τεχνών στη Ρώμη. Συμμετείχε σε εκθέσεις και καλλιτεχνικές εκδηλώσεις στις αρχές του 1980, όπως η 11η Μπιενάλε της Κεραμικής της Καλτατζιρόνε και η 14η έκθεση αγγειοπλαστικής του Σάντο Στεφάνο ντι Καμάστρα το 1990.

Κατά τη διάρκεια της καλλιτεχνικής του σταδιοδρομίας, έχει εκθέσει σε πολλές χώρες.
Ακ Καβούκ

Το Ακ Καβούκ είναι συνοικία της Βόρειας Λευκωσίας στην Τουρκική Δημοκρατία Βορείου Κύπρου. Το έδαφος της συνοικίας ανήκει εκ του νόμου (de jure) στην Κυπριακή Δημοκρατία (Αμπού Καβούκ (συνοικία Λευκωσίας)). Ωστόσο, μετά την τουρκική εισβολή του 1974, η συνοικία δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Αραμπαχμέτ

Η Αραμπαχμέτ είναι συνοικία της Βόρειας Λευκωσίας στην Τουρκική Δημοκρατία Βορείου Κύπρου. Το έδαφος της συνοικίας ανήκει εκ του νόμου (de jure) στην Κυπριακή Δημοκρατία, σύμφωνα με την οποία ανήκει στη συνοικία Αράπ Αχμέτ. Ωστόσο, μετά την τουρκική εισβολή του 1974, η συνοικία δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Ίρμα Τέστα

Η Ίρμα Τέστα (ιταλικά: Irma Testa, γεννημένη στις 28 Δεκεμβρίου 1997) είναι Ιταλή πυγμάχος. Αγωνίστηκε στο τουρνουά ελαφριού βάρους γυναικών στους θερινούς Ολυμπιακούς Αγώνες του 2016 στο Ρίο ντε Τζανέιρο της Βραζιλίας.

Συμμετείχε στους Ολυμπιακούς Αγώνες Νέων 2014 στη Ναντσίνγκ της Κίνας, όπου κέρδισε το αργυρό μετάλλιο στη κατηγορία των 51 κιλών.
Αντώνιος Τόκκος

Ο Αντώνιος Τόκκος ήταν Παλατινός Κόμης Κεφαλλονιάς και Ζακύνθου.
Εμιράτο της Κυρηναϊκής

μικρογραφία|Σημαία
μικρογραφία|Η Κυρηναϊκή στον χάρτη της Λιβύης
Το Εμιράτο της Κυρηναϊκής, ή "Πριγκιπάτο της Κυρηναϊκής", ήρθε σε ύπαρξη όταν ο Σαγίντ Ιντρίς ανακήρυξε μονομερώς την Κυρηναϊκή ως ανεξάρτητο εμιράτο την 1η Μαρτίου του 1949, υποστηριζόμενος από το Ηνωμένο Βασίλειο. Ο Σαγίντ Ιντρίς ανακήρυξε τον εαυτό του Εμίρη της Κυρηναϊκής στο "εθνικό συνέδριο" στη Βεγγάζη. Η αναγνώριση από το Ηνωμένο Βασίλειο απέτυχε να επηρεάσει τη στάση των Ηνωμένων Εθνών. Έτσι η Βρετανία και ηΓαλλία κατευθύνθηκαν για να προετοιμάσουν την ανεξαρτησία της Λιβύης σε ψήφισμα που εγκρίθηκε στις 21 Νοεμβρίου 1949. Η ανεξαρτησία τουΗνωμένου Βασιλείου της Λιβύης ανακηρύχθηκε στις 24 Δεκεμβρίου 1951, και στις 27 Δεκεμβρίου ο Εμίρης Ιντρίς ενθρονίστηκε ως Βασιλιάς Ίντρις Α΄.

Η μαύρη σημαία με το λευκό αστέρι και μισοφέγγαρο σύμβολο εγκρίθηκε από τον Ιντρίς όταν αυτός ανακηρύχθηκε Εμίρης το 1947. Η σημαία έγινε η βάση της σημαίας της Λιβύης του 1951, με την προσθήκη μια κόκκινης και πράσινης λωρίδας, που αντιπροσωπεύοντας την Τριπολιτανία και το Φεζάν αντίστοιχα. Ο Ιντρίς ως βασιλιάς της Λιβύης κράτησε τη σημαία του εμιράτου ως προσωπική Βασιλική Σημαία, με την προσθήκη ενός λευκού στέμματος στο άνω μέρος.

Στις 6 Μαρτίου 2012, αντανακλώντας τα γεγονότα που συνέβησαν 63 χρόνια νωρίτερα, ένα παρόμοιο είδος συνάντησης πραγματοποιήθηκε στη Βεγγάζη, ζητώντας περισσότερη αυτονομία και ομοσπονδιοποίηση για την Κυρηναϊκή. Ο Αχμέντ αλ-Σενούσι, συγγενής του Βασιλιά Ίντρις, ανακοινώθηκε ως ο ηγέτης του αυτοαποκαλούμενου Κυρηναϊκού Μεταβατικού Συμβουλίου.
St. Constantine's International School

Το "St. Constantine's International School (SCIS)" είναι ένα ΜΚΟ, 
Ημερήσιο σχολείο, Οικοτροφείο, πρωτοβάθμιας και δευτεροβάθμιας εκπαίδευσης, το οποίο ανήκει εξ' ολοκλήρου στο Ελληνικό Ίδρυμα Τανζανίας "(Hellenic Foundation of Tanzania)" και βρίσκεται στα περίχωρα της πόλεως Αρούσα, στην Τανζανία.

Το "St. Constantine's International School" ("SCIS") είναι η συνέχεια του αρχικού "Hellenic Communities School of East Africa" ("HCSEA") (Σχολείον Ελληνικών Κοινοτήτων Ανατολικής Αφρικής) και δημιουργήθηκε το 1980, όταν το Ελληνικό πρόγραμμα σπουδών είχε μειωθεί εξαιτίας της έλλειψης Ελληνοπαίδων, με αποτέλεσμα το σχολείο να μετονομαστεί από "St. Constantine's East African Hellenic School" ("EAHS") σε "St. Constantine's International School" ("SCIS").
Σήραγγα Ευπαλίνος

Η Σήραγγα Ευπαλίνος είναι σήραγγα στην Ολύμπια Οδό, με μήκος 1,7 χλμ. Είναι μονής κατεύθυνσης (Αθήνα προς Κόρινθο), ενώ στο τμήμα Κόρινθος προς Αθήνα κατασκευάστηκε μία μικρότερη σήραγγα, η σήραγγα Σκίρων. Αποτελεί μέρος της Ολυμπίας Οδου και της Ε94. Η κατασκευή της ξεκίνησε το 1999, ως μέρος της αναβάθμισης του τμήματος Κακιά Σκάλα της Αθηνών-Κορίνθου (Ολυμπίας Οδού), ενός από τα πιο επικίνδυνα τμήματα της οδού. Παραδόθηκε στην κυκλοφορία τον Ιούλιο του 2004.
Η γυναίκα της Ζάκυθος

Η γυναίκα της Ζάκυθος είναι πεζό έργο του Διονύσιου Σολωμού, το οποίο συνέγραψε κατά διαστήματα από το 1826 έως το 1833. 

Στο κείμενο, ο αφηγητής κάνει πρωτοπρόσωπη αφήγηση και είναι παρών ή αοράτως παρών σε όλη την έκταση της αφήγησης. Το θέμα του κειμένου αναφέρεται σε μια γυναίκα στην πόλη της Ζακύνθου, που μιλάει για την ασχήμια, την κακία της και την σκληρή συμπεριφορά απέναντι στις Μεσολογγίτισσες που είχαν καταφύγει στην Ζάκυνθο. Μας μιλάει και για το απροκάλυπτο μίσος της εναντίον της επαναστατημένης Ελλάδας, καθώς και για την μελλοντική τιμωρία της γυναίκας αυτής. Το έργο θεωρείται ημιτελές.

Ο Σολωμός άρχισε να γράφει το έργο τον Απρίλιο του 1826 στη Ζάκυνθο σε ένα σχεδίασμα που ολοκλήρωσε στην Κέρκυρα τον Δεκέμβριο του 1829. Το δεύτερο άρχισε αμέσως μετά ως τον Νοέμβριο του 1833 και το τρίτο τον Δεκέμβριο του ίδιου χρόνου.
Χορεία

Η Χορεία είναι κυκλικός χορός που συνοδεύεται από τραγούδι (βλέπε ελληνική χορωδία, "χορός") στην αρχαία Ελλάδα. Ο Όμηρος αναφέρεται σε αυτό το χορό στην "Ιλιάδα".

Ένας αριθμός συνωνύμων της χορείας χρησιμοποιείται για κυκλικούς χορούς σε άλλες χώρες:

* Χοροβόντ, Ρωσία
* Χόρα (Xopa, "Khora"), στην Ουκρανία, Ρουμανία και Μολδαβία
* Χόρο, Βουλγαρία
* Όρο, στη Βόρεια Μακεδονία
* Κολό, στη Βοσνία, Κροατία, Σερβία και Μαυροβούνιο
* Βάλε, στην Αλβανία
Τονγκόνι

Το Τονγκόνι (Αγγλικά και Σουαχίλι Tongoni), είναι ένα μικρό ψαροχώρι, περίπου 18 χλμ. νοτίως της πόλεως Τάνγκα, στην Τανζανία.

Στην περιοχή υπάρχουν και τα ονομαστά Ερείπια του Τονγκόνι (Αγγλικά Tongoni Ruins), τα οποία χρονολογούνται από τον 15ο αιώνα και αποτελούνται από ένα ερειπωμένο τζαμί και είκοσι ταφικά μνήματα αποτελούμενα από κίονες τύπου Σιράζ. 

Σε αντίθεση με τη σημερινή εποχή, πριν από 4 με 5 αιώνες, η περιοχή ήταν εντελώς διαφορετική και έσφυζε από ζωή, καθώς ήταν ένα αναπτυσσόμενο και σημαντικό κέντρο εμπορίας του 15ου αιώνα. 

Σύμφωνα με την απογραφή που διεξήχθη το 2012, ο αγροτικός οικισμός του Τονγκόνι ("Tongoni") έχει πληθυσμό 4.594 άτομα.
Μαχμούτπασα

Το Μαχμούτπασα είναι συνοικία της Βόρειας Λευκωσίας στην Τουρκική Δημοκρατία Βορείου Κύπρου. Το έδαφος της συνοικίας ανήκει εκ του νόμου (de jure) στην Κυπριακή Δημοκρατία (Μαχμούτ Πασά (συνοικία Λευκωσίας)). Ωστόσο, μετά την τουρκική εισβολή του 1974, η συνοικία δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Αννεσύ

Η Αννεσύ, ή Αννεσή ή Ανεσί ή Ανσί, είναι η μεγαλύτερη πόλη του Νομού Άνω Σαβοΐας, τμήμα της περιοχής του Ροδανού στη νοτιοανατολική Γαλλία. Βρίσκεται στο βόρειο άκρο της ομώνυμης Λίμνης Αννεσύ, 35 χιλιόμετρα νότια της Γενεύης. Έχει το ψευδώνυμο «το μαργαριτάρι των Γαλλικών Άλπεων».
Κάνε Τανάκα

Η Κάνε Τανάκα είναι Ιαπωνέζα υπεραιωνόβια , το τρίτο γηραιότερο πρόσωπο που έχει υπάρξει στην παγκόσμια ιστορία και το γηραιότερο ζωντανό πρόσωπο στον κόσμο από τις 22 Ιουλίου 2018, με τον θάνατο της επίσης Ιαπωνέζας Τσίγιο Μιγιάκο σε ηλικία 117 ετών.
Χλάντιλα

Η Χλάντιλα (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου του Νόβο Γκόραζντε και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε κατοίκους.
Φιορέντσα Α΄ Σανούδου, κυρία της Μήλου

Η Φιορέντσα Α΄ Σανούδου, κυρία της Μήλου (πέθανε το 1397) ήταν Κυρία της Μήλου και σύζυγος του Φραγκίσκου Α΄ Κρίσπου του 10ου Δούκα του Αρχιπελάγους και 1ου Δούκα από τον Οίκο των Κρίσπων. Η Φιορέντσα Σανούδου ήταν κόρη του Μάρκου Σανούδου, κυρίου της Μήλου του μικρότερου γιου του Γουλιέλμου Α΄ Σανούδου 4ου δούκα του Αρχιπελάγους, οι μεγαλύτεροι αδελφοί του πατέρα της ήταν ο Νικόλαος Α΄ Σανούδος και ο Ιωάννης Α΄ Σανούδος.
Άγγελος Καμβύσης

Ο Άγγελος Καμβύσης (1896 - 1983) , του Ιωάννη, ήταν Έλληνας δικηγόρος και πολιτικός. Υπηρέτησε ως αντιπρόεδρος της Βουλής.
Σοφία Βογιατζάκη

Η Σοφία Βογιατζάκη (Αθήνα, 21 Ιουνίου 1971) είναι Ελληνίδα ηθοποιός.
Μυθωδία

Μυθωδία - Μουσική για την αποστολή της NASA: 2001 Η Οδύσσεια του Άρη (αγγλικά: Mythodea — Music for the NASA Mission: 2001 Mars Odyssey) είναι χορωδιακή συμφωνία του 1993 από τον Έλληνα συνθέτη και καλλιτέχνη της ηλεκτρονικής μουσικής, Βαγγέλη Παπαθανασίου. Αρχικά ηχογράφησε το έργο το 1993 και κυκλοφόρησε το 2001 από τη δισκογραφική εταιρεία Sony Classical, η οποία μεσολάβησε επίσης για την σύνδεσή της με την NASA και προώθησε την συναυλία.

Το CD και DVD της Μυθωδίας του 2001 ηχογραφήθηκε/γυρίστηκε ζωντανά στην συναυλία στους Στύλους του Ολυμπίου Διός και στη σκηνή έπαιξαν: ο Βαγγέλης Παπαθανασίου - συνθεσάιζερ και πλήκτρα, η Μητροπολιτική Ορχήστρα του Λονδίνου, η οποία συμπληρώθηκε από δύο υψίφωνες, τη σοπράνο Καθλήν Μπάτλ και την Τζέσυ Νόρμαν, η χορωδία της Εθνικής Λυρικής Σκηνής και τα σύνολα κρουστών "Seistron" και "Timpana". Η συναυλία πραγματοποιήθηκε στην Αθήνα στις 28 Ιουνίου 2001 και το CD κυκλοφόρησε επισήμως στις 23 Οκτωβρίου 2001 για να συμπέσει με την προσέγγιση του διαστημόπλοιου Mars Odyssey στην τροχιά του πλανήτη Άρη. Το βίντεο της συναυλίας κυκλοφόρησε στις αρχές του 2002.
Τζούλιους Άξελροντ

Ο Τζούλιους Άξελροντ (30 Μαΐου 1912 – 29 Δεκεμβρίου 2004) ήταν Αμερικανός βιοχημικός. Έλαβε το Βραβείο Νόμπελ Φυσιολογίας και Ιατρικής το 1970 μαζί με τον Μπέρναρντ Κατς και τον Ουλφ φον Όιλερ. Τιμήθηκε από την Επιτροπή Νόμπελ για την έρευνά του στην απελευθέρωση και επαναπρόσληψη των νευροδιαβιστών κατεχολαμίνων, κατηγορία χημικών ουσιών του εγκεφάλου που περιλαμβάνουν την αδρεναλίνη, την νορεπινεφρίνη, και όπως ανακαλύφθηκε πρόσφατα, την ντοπαμίνη. Ο Άξελροντ συνέβαλε σημαντικά στην κατανόηση της επίφυσης και του πως ρυθμίζεται κατά τον κύκλο ύπνου-εγρήγορσης.
Sony Classical

Η Sony Classical Records (γνωστή και ως Sony Classical) είναι αμερικανική δισκογραφική εταιρεία που ιδρύθηκε το 1924 ως Columbia Masterworks Records, θυγατρική της Columbia Records. Το 1948, εξέδωσε το πρώτο εμπορικά επιτυχημένο LP των 12". Στην επόμενη δεκαετία οι καλλιτέχνες της συμπεριελάμβαναν τον Isaac Stern, τον Pablo Casals, τον Glenn Gould, τον Eugene Ormandy, τον Vangelis, τον Elliot Goldenthal, τον Leonard Bernstein και τον John Williams.

Το 1980, η ετικέτα Columbia Masterworks μετονομάστηκε σε CBS Masterworks Records, αλλά το 1990, μετά την εξαγορά της CBS Records από τη Sony, μετονομάστηκε σε Sony Classical Records. Το λογότυπό της αντηχεί το λογότυπο της "Magic Notes" που ήταν το έμβλημα της Columbia μέχρι το 1954. Κατά τη διάρκεια της δεκαετίας του 1990, η εταιρία ενεπλάκη σε διαμάχη υπό την ηγεσία του Πήτερ Γκελμπ, λόγω του ότι προχώρησε την crssover μουσικής έναντι των κλασσικών κυκλοφοριών, παραλείποντας να διαθέσει μεγάλο μέρος του αρχείου της από της μεγάλες ηχογραφήσεις της. Πηγαίνοντας «πίσω στο μέλλον», το όνομα Masterworks παραμένει στη σειρά των Άλμπουμ του Broadway που κυκλοφορούν μέσω του Masterworks Broadway Records και ως το brand-name του τμήματος κλασικής μουσικής της Sony Music Entertainment, της Sony Masterworks. Η ετικέτα της Sony Classical είναι εισηγμένη σήμερα ως αδερφική επωνυμία της Masterworks.
Γαριζίν

Γαριζίν ή Γερεζίν είναι βουνό της Παλαιστίνης με υψόμετρο 881 μέτρα και βρίσκεται στην Δυτική Όχθη νότια της πόλης Ναμπλούς (της βιβλικής πόλης Συχέμ) .
Τιμούρ Σαχ Ντουρανί

Ο Τιμούρ Σαχ Ντουρανί, (παστού, περσικά, ούρντου, αραβικά: , 1748 – 18 Μαΐου 1793) ήταν ο δεύτερος ηγεμόνας της Αυτοκρατορίας των Ντουρανί, από τις 16 Οκτωβρίου 1772 μέχρι τον θάνατό του το 1793. Είχε εθνοτική καταγωγή από τους Παστούν, και ήταν το δεύτερο τέκνο και μεγαλύτερος γιος του Αχμάντ Σαχ Ντουρανί.
Φρανσίσκα Κροβέτο

Η Φρανσίσκα Κροβέτο Τσαντίντ (γενν. 27 Απριλίου 1990 στο Σαντιάγο) είναι Χιλιανή αθλήτρια που εξειδικεύεται στη σκοποβολή. Έχει κερδίσει δύο μετάλλια σε Παναμερικανικούς Αγώνες.

Εκπροσώπησε τη Χιλή στους Θερινούς Ολυμπιακούς Αγώνες 2012 στο Λονδίνο, στο αγώνισμα του σκιτ γυναικών.
Ίλντικο Ενιέντι

Η Ίλντικο Ενιέντι (ουγγρικά: Ildikó Enyedi, 15 Νοεμβρίου 1955 στη Βουδαπέστη) είναι Ουγγαρέζα σκηνοθέτρια και σεναριογράφος.

Είναι διάσημη για την ταινία "Ο εικοστός αιώνας μου", η οποία κέρδισε τη Χρυσή Κάμερα το 1989 και για την ταινία "Η ψυχή και το σώμα", η οποία κέρδισε τη Χρυσή Άρκτο το 2017.

Σκηνοθέτησε επίσης τις ταινίες "Μαγικός κυνηγός" (1994), "Ταμάς και Ζουλί" (1997) και "Σίμων ο Μάγος" (1999).
Μασίστιος

Ο Μασίστιος ήταν αρχηγός του περσικού ιππικού στην μάχη των Πλαταιών υπό τις διαταγές του Μαρδόνιου.

Ήταν γιος του Σιρομίτρα, σύμφωνα με τον Ηρόδοτο (Ιστορίαι, Ζ' 79). Στο έργο αναφέρεται ως πανύψηλος άνδρας (Θ' 25). Έγινε αξιωματικός στον περσικό στρατό κατά τη διάρκεια της εισβολής του Ξέρξη Α' στην Ελλάδα και είχε τεράστια δημοφιλία μεταξύ των στρατιωτών (Θ' 24). Πέθανε λίγο πριν από τη μάχη των Πλαταιών, οπότε ο θάνατός του τοποθετείται κάπου στο 479 π.Χ. (Θ' 24, 31) Είχε συγγενική σχέση με τον Μαρδόνιο.
Ντέιβιντ Στερν

Ο Ντέιβιντ Στερν (αγγλικά: "David Joel Stern") (Νέα Υόρκη, 22 Σεπτεμβρίου 1942 - 1 Ιανουαρίου 2020) ήταν πρώην κομισάριος του NBA, ο μακροβιότερος στα χρονικά. Ξεκίνησε να ασχολείται με τα διοικητικά του Αμερικανικού μπάσκετμπολ ως εξωτερικός παράγοντας το 1966 και δώδεκα χρόνια αργότερα (1978) εντάχθηκε επίσημα στη διοίκηση της Ομοσπονδίας, ενώ το 1980 έγινε εκτελεστικός αντιπρόεδρός της. Κομισάριος έγινε το 1984 και πιστώθηκε με την ανάπτυξη της δημοφιλίας του αθλήματος τις δύο επόμενες δεκαετίες. Υπηρέτησε στη θέση αυτή επί 30 ολόκληρα χρόνια, έως τις 1 Φεβρουαρίου του 2014, οπότε και αποσύρθηκε. Εισήλθε στο “Hall of Fame” του ιδρύματος “Naismith Memorial Basketball” στις 14 Φεβρουαρίου του 2014. Το 2016 έγινε δεκτός και στο “Hall of Fame” της FIBA.
Συμφωνία των Πρεσπών

Οι Υπουργοί Εξωτερικών των δύο χωρών, [[Νίκολα Ντιμιτρόφ|Ντιμιτρόφ]] και [[Νίκος Κοτζιάς|Κοτζιάς]], υπογράφουν τη Συμφωνία, ενώπιον των Πρωθυπουργών [[Ζόραν Ζάεφ|Ζάεφ]] και [[Αλέξης Τσίπρας|Τσίπρα]].
Η Συμφωνία των Πρεσπών (, "Prespanski Dogovor," αγγλικά: Prespa Agreement) είναι διακρατική συμφωνία που συνομολογήθηκε στις 12 Ιουνίου 2018 ανάμεσα στην Ελληνική Δημοκρατία και τη Δημοκρατία της Βόρειας Μακεδονίας, η οποία μετονομάστηκε κατ' αυτόν τον τρόπο με τη θέση σε ισχύ της συμφωνίας στις 12 Φεβρουαρίου 2019, και έγινε υπό την αιγίδα των Ηνωμένων Εθνών με σκοπό την επίλυση του ζητήματος της ονομασίας της τελευταίας. Η Συμφωνία αντικάτεστησε την Ενδιάμεση Συμφωνία του 1995 και κατήργησε τη συνταγματική ονομασία "Δημοκρατία της Μακεδονίας" και την προσωρινή ονομασία "πρώην Γιουγκοσλαβική Δημοκρατία της Μακεδονίας", μετονομάζοντας και αναγνωρίζοντας καθολικά τη χώρα ως Δημοκρατία της Βόρειας Μακεδονίας. H ψήφιση της συμφωνίας προκάλεσε αντιδράσεις και στις δύο χώρες.

Υπογράφηκε στο ορεινό χωριό Ψαράδες της Φλώρινας που βρίσκεται στην περιοχή των Πρεσπών από όπου και πήρε το όνομά της και κυρώθηκε από τα Κοινοβούλια και των δύο χωρών σε ψηφοφορίες με καταληκτική αυτή στις 25 Ιανουαρίου 2019 στην Αθήνα. Τέθηκε σε ισχύ και μετονόμάσε επίσημα τη χώρα σε Βόρεια Μακεδονία στις 12 Φεβρουαρίου 2019, όταν ενημερώθηκε τυπικά μέσω ρηματικής διακοίνωσης η πλευρά των Σκοπίων για την υπερψήφιση του Πρωτοκόλλου Ένταξής της στο ΝΑΤΟ από την Αθήνα.

Η Συμφωνία των Πρεσπών δεν μπορεί να αντικατασταθεί από κάποια άλλη συμφωνία ή συνθήκη και δεν μπορεί να ανακληθεί. Οι διατάξεις της είναι νομικά δεσμευτικές και για τα δύο μέρη από άποψη Διεθνούς Δικαίου και θα παραμείνει σε ισχύ επ' αόριστον.
Μέχντι Αμπάσωβ

Μέχντι Αμπάσωβ (: 1η Ιανουαρίου 1960 - 13 Ιανουαρίου 1992, Ναγκόρνο-Καραμπάχ, Αζερμπαϊτζάν) — ήταν ο Εθνικός Ήρωας του Αζερμπαϊτζάν και ο πολεμιστής του πολέμου του Ναγκόρνο-Καραμπάχ. Του απονεμήθηκε επίσης ο τίτλος του’’ Master of Sports’’ της ΕΣΣΔ.

== Αναφορές ==
Κλειστό Γήπεδο Ροϊτίκων

thumb|right|250px|Άποψη του Κλειστού Ροϊτίκων από την οδό "Αγίας Μαρίνας" στην συμβολή με την οδό "Μελίνας Μερκούρη". (Λήψη: 2006).
Το Κλειστό Γήπεδο Ροϊτίκων είναι αθλητικό κέντρο που χρησιμοποιείται για διάφορα -ομαδικά και και μη- αθλήματα και κυρίως για αγώνες, καθώς και προπονήσεις, μπάσκετ και βόλλεϋ. Βρίσκεται στα Ροΐτικα Αχαΐας και συγκεκριμένα στην τοποθεσία των Γουμενιτσάνικων και ακριβώς δίπλα στο ποδοσφαιρικό γήπεδο της περιοχής· εντός των ορίων του πρώην Δήμου Παραλίας και πλέον της ομώνυμης δημοτικής ενότητας του Δήμου Πατρέων. Απέχει περίπου 9 χιλιόμετρα από το κέντρο της Πάτρας.
Λιμνάκαρο

μικρογραφία|Άποψη του Λιμνάκαρου κατά τα τέλη του καλοκαιρίου από το βορρά.
δεξιά|μικρογραφία|Η Βυζαντινή εκκλησία του Αγ. Πνεύματος.
Το Λιμνάκαρο ή ο Λιμνάκαρος είναι ένα μικρό (περίπου 1000μ κατά την κατεύθυνση από ανατολή προς δύση και 600μ από βορρά προς νότο) και πανέμορφο οροπέδιο που βρίσκεται νότια του οροπεδίου Λασιθίου, κοντά στα χωριά  Άγιος Γεώργιος και Αβρακόντες στην ανατολική Κρήτη.
Το Λιμνάκαρο βρίσκεται περίπου 1100 m πάνω από το επίπεδο της θάλασσας, στους πρόποδες της κορυφής Σπαθί που υψώνεται στα 2148 μ. Εξαιτίας του μεγάλου του υψομέτρου, το οροπέδιο χρησιμοποιείται κυρίως ως βοσκοτόπος αιγοπροβάτων. Μάλιστα υπάρχουν και αρκετά μιτάτα. Έχει πλούσια άγρια χλωρίδα και σ'αυτό ευδοκιμούν δέντρα όπως καρυδιές, αχλαδιές, μηλιές και καστανιές. Παρά ένα πολύ μικρό αριθμό κατοικιών, στο Λιμνάκαρο δεν υπάρχουν μόνιμοι κάτοικοι. Στο δυτικό μέρος του οροπεδίου υπάρχει ένα δίκλιτο εκκλησάκι αφιερωμένο στο Άγιο Πνεύμα που χρονολογείται από τη πρώτη Βυζαντινή περίοδο. Η εκκλησία επεκτάθηκε το 1875 και έχει ανακαινιστεί πρόσφατα. Το Λιμνάκαρο είναι πάνω στην Ευρωπαϊκή διαδρομή πεζοπορίας Ε4. Νοτιοδυτικά του οροπεδίου στην περιοχή Ανεστάση και σε ύψος 1350μ υπάρχει ένα ορειβατικό καταφύγιο, όπου συχνά διοργανώνονται ορειβατικές συναντήσεις.
Πλείαι

Οι Πλείαι (), επίσης γνωστή ως Παλαιά, ήταν πόλη της Αρχαίας Λακωνίας, η οποία αναφέρεται από τον Λίβιο ως η τοποθεσία όπου ο Νάβις στρατοπέδευσε το 192 ΠΚΕ. Πιθανώς να ευρισκόταν εντός της πεδιάδας της "Λευκής", η οποία ευρισκόταν μεταξύ των Ακριών και του Ασωπού. Η ονομασία της τοποθεσίας εμφανίζεται εντός επιγραφής.

Η τοποθεσία της ευρίσκεται νοτιοδυτικά της σημερινής Απιδέας.
Τίμοθι Τσεριγιότ

Ο Τίμοθι Τσεριγιότ (γενν. 20 Νοεμβρίου 1995) είναι Κενυάτης δρομέας μεσαίων αποστάσεων. Κέρδισε το αργυρό μετάλλιο στο Παγκόσμιο Πρωτάθλημα Στίβου 2017 στο Λονδίνο, στα 1500 μέτρα ανδρών.
Μπουγιάρ Μπουκόσι

Ο Μπουγιάρ Μπουκόσι (αλβανικά: Bujar Bukoshi, γεννήθηκε στις 13 Μαΐου 1947 στο Σούβα Ρέκα, ΣΟΔ Γιουγκοσλαβία, στο σημερινό Κοσσυφοπέδιο) ήταν ο Υπουργός Υγείας στο Κοσσυφοπέδιο στην πρώτη κυβέρνηση του Χασίμ Θάτσι. Υπηρέτησε ως Πρωθυπουργός της αυτοανακηρυχθείσας Δημοκρατίας του Κοσσυφοπεδίου από το 1991 έως το 2000. Αποφοίτησε από την ιατρική σχολή του Πανεπιστημίου του Βελιγραδίου. Ο Μπουκόσι είναι ένας από τους ιδρυτές της Δημοκρατικής ένωσης του Κοσσυφοπεδίου και εξελέγη αρχηγός του κόμματος.
Pnickies

Το Pnickies (ιαπωνικά: ぷにっきいず) είναι arcade βιντεοπαιχνίδι παζλ που αναπτύχθηκε από την Capcom και την Compile και κυκλοφόρησε από την πρώτη τον Ιούνιο του 1994 για τα CP System και CP System II.
Νιλώτες

Οι Νιλώτες είναι λαοί αυτόχθονες της κοιλάδας του Νείλου που μιλάνε τις νιλώτικες γλώσσες, οι οποίες αποτελούν μεγάλη υποομάδα των νιλοσαχάρειων γλωσσών ομιλούμενες στο Νότιο Σουδάν, την Ουγκάντα, την Κένυα και τη βόρεια Τανζανία. Με μια γενικότερη έννοια, οι νιλώτικοι λαοί περιλαμβάνουν όλους τους απογόνους των αρχικών νιλοσαχάρειων ομιλητών. Μεταξύ αυτών είναι οι Λουό, Σάρα, Μαασάι, Καλέντζιν, Ντίνκα, Νουέρ, Σιλλούκ, Ατεκέρ και οι λαοί που μιλάνε τις γλώσσες Μάα, έκαστος από τους οποίους είναι ένα σύμπλεγμα αρκετών εθνοτικών ομάδων. Ορισμένες εθνοτικές ομάδες στη Δυτική Αφρική, όπως οι Σερέρ της Σενεγάλης, της Γκάμπιας και της Μαυριτανίας έχουν αναφερθεί όντας νιλώτικης προέλευσης.

Οι Νιλώτες αποτελούν την πλειοψηφία του πληθυσμού στο Νότιο Σουδάν, περιοχή που πιστεύεται ότι είναι το αρχικό σημείο διασποράς τους. Μετά τους Μαντού, αποτελούν τη δεύτερη πολυπληθέστερη ομάδα λαών που κατοικούν στην περιοχή των Μεγάλων Λιμνών της Αφρικής γύρω από το Ανατολικό Μεγάλο Ρήγμα. Αποτελούν επίσης ένα αξιοσημείωτο τμήμα του πληθυσμού της νοτιοδυτικής Αιθιοπίας.

Οι Νιλώτες προσκολλώνται κυρίως στον Χριστιανισμό και τις παραδοσιακές θρησκείες, συμπεριλαμβανομένης της θρησκείας Ντίνκα.
Κόκκινο Δημαρχείο

Με την ονομασία Κόκκινο Δημαρχείο (γερμ. "Rotes Rathaus") είναι γνωστό το δημαρχείο του Βερολίνου, που βρίσκεται στην κεντρική περιοχή Μίτε της πόλεως, στην ομώνυμη οδό ("Rathausstraße", δηλαδή «Οδός Δημαρχείου») και κοντά στην Αλεξάντερπλατς. Αποτελεί την έδρα του κυβερνήτη-δημάρχου και της τοπικής κυβερνήσεως του Ομόσπονδου Κρατιδίου του Βερολίνου, γνωστής ως Γερουσίας του Βερολίνου. Το όνομα του κτίσματος χρονολογείται από την κατασκευή του τον 19ο αιώνα και προέρχεται από τα κόκκινα τούβλα με τα οποία είναι κτισμένη η πρόσοψή του. Δεν έχει σχέση με το γεγονός ότι μεταπολεμικά βρισκόταν στο κομμουνιστικό Ανατολικό Βερολίνο.
Λίμνη Καπτάι

Η Λίμνη Καπτάι είναι η μεγαλύτερη τεχνητή λίμνη στο Μπαγκλαντές. Βρίσκεται στην υποεπαρχία Καπτάι, στην επαρχία Ρανγκαμάτι της διαίρεσης Τσιταγκόνγκ. Η λίμνη δημιουργήθηκε ως αποτέλεσμα της οικοδόμησης του φράγματος Καπτάι στο ποταμό Καρναφούλι, ως τμήμα του υδροηλεκτρικού έργου Καρναφούλι. Έχει μέσο βάθος 30 μέτρων και μέγιστο βάθος 150 μέτρων.
Άραπλος

Η Άραπλος ήταν αρχαία ελληνική πόλη στη Θράκη, ευρισκόμενη εντός της περιοχής της Θρακικής Χερσονήσου.
Γκασπάρε Σομμαρίπα

Ο Γκασπάρε Σομμαρίπα (πέθανε το 1402) ήταν Άρχοντας της Πάρου και Τριτημόριος της Εύβοιας (1390 - 1402).
Παντρεύτηκε το 1390 την Μαρία Σανούδου (πέθανε το 1426) μέλος του Οίκου των Σανούδων κόρη των Δουκών του Αρχιπελάγους Νικολάου Β΄ Σπετσαμπάντα και της Φιορέντσα Σανούντο. Τον γάμο είχε επιβάλει ο νέος δούκας του Αρχιπελάγους Φραγκίσκος Α΄ Κρίσπος από τον Οίκο των Κρίσπων σαν όρο για να δώσει δώρο ο Φραγκίσκος τη Πάρο στην Άννα σαν αποζημίωση για την απώλεια της Άνδρου. Ο Φραγκίσκος είχε αρπάξει την Άνδρο από την Μαρία με την βία (1383) για να την δώσει προίκα στην κόρη του Πετρονίλλα.